Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
16 มิ.ย. 2558

SET มีจังหวะฟื้นตัวในกรอบแคบกลับขึ้นไปทดสอบ 1,510 จุด 
ดัชนี SET อยู่ที่ 1,506.40 จุด +4.06 จุด +0.27% ปริมาณซื้อขาย 13,289 ลบ.
แนวรับ:          1,495          แนวต้าน:          1,510
 
สรุปทิศทางและแนวโน้มตลาด
 “เก็งกำไร” หุ้นรายตัวตามสัญญาณทางเทคนิคไปก่อน…ขณะที่ภาพตลาดยัง Sideways รอความชัดเจน FOMC และกรีซ: SET เคลื่อนไหวในกรอบแคบต่อเนื่อง รอความชัดเจนจากการประชุม FOMC และปัญหาหนี้กรีซ ในช่วงกลางสัปดาห์นี้ต่อเนื่อง โดยกลยุทธ์หลัก แนะนำ “ซื้อ” สะสมหุ้นกลุ่มหลัก 4 กลุ่มอย่าง
1) รับเหมาฯ อย่าง CK STEC SEAFCO ได้รับผลดีจากการลงทุนโครงสร้างพื้นฐานที่เร่งตัวขึ้น
2) ผลการดำเนินงาน 2Q15 ออกมาดี อย่าง PTTGC
3) หุ้นกำไร Bottom Out ไปแล้วใน 1Q15 และจะกลับมาเติบโตตั้งแต่ 2Q15 เป็นต้นไป อย่าง SAMART BLA
4) “ซื้อ” AOT คาดผู้โดยสารเติบโต +30% y-y ในเดือน พ.ค. และเติบโตต่อเนื่องในเดือน มิ.ย.จากฐานต่ำในปีก่อน ขณะที่ปีหน้ามีรายได้ค่าเช่าพื้นที่จากดอนเมือง Terminal 2 เพิ่ม ขณะที่ทางเทคนิคดูแนวต้าน 320/333 บาท
ขณะที่ระยะสั้นแนะนำ “เลือกซื้อ” กลุ่มหุ้นที่มี Momentum ทางเทคนิคเด่นกว่าตลาด อย่าง SF (Consensus คาดผลการดำเนินงานเติบโตทั้ง y-y และ q-q ใน 2Q15 ขณะที่ประเมินเป้าหมายทางเทคนิคที่ 7.20 บาท), VGI (แม้เราแนะนำ “ขาย” VGI ทางพื้นฐานด้วยเป้าหมาย 3.80 บาท แต่ราคาหุ้น PLANB ที่ปรับสูงขึ้นแรง ทำให้ PE ปี 2015 ปรับสูงขึ้นถึง 48x ทำให้ VGI ดูน่าสนใจมากขึ้นในเชิง Valuation โดยซื้อขายที่ PE 38x ปีนี้ หรือมี discount อยู่ 26% ซึ่งมีเป้าหมายระยะสั้นที่ 4.90 บาท)
 
หุ้นที่น่าสนใจทางเทคนิค
EFORL “ซื้อ” ราคาหุ้นดีดตัวขึ้นทะลุผ่าน Downtrend Line หลังพักตัวสร้างฐานในกรอบสามเหลี่ยม ไม่หลุดเส้นค่าเฉลี่ยระยะสัปดาห์ มีจังหวะดีดตัวผ่านกรอบสามเหลี่ยม ขึ้นพร้อมปริมาณการซื้อขายสูง แนวต้านแรกบริเวณ 1.29 บาท และถัดไปที่ 1.35 บาท
AAV “ซื้อ” ราคาหุ้นมีจังหวะเริ่มฟื้นตัวขึ้น ด้วยแท่งเทียนรูปแบบ Morning Star กำลังกลับขึ้นไปทดสอบเส้นค่าเฉลี่ยระยะสัปดาห์ บริเวณ 4.50 บาท พร้อมปริมาณการซื้อขายเริ่มสูงขึ้น เป็นจังหวะซื้อตามการฟื้นตัว มีเป้าหมายถัดไปที่ 4.60 บาท
PF “ซื้อ” ราคาหุ้นมีจังหวะฟื้นตัวขึ้นผ่านเส้นค่าเฉลี่ยระยะ 3 เดือน พร้อมปริมาณการซื้อขายสนับสนุน สอดคล้องกับ MACD ที่กลับมาเป็นบวก เป็นจังหวะซื้อเก็งกำไร มีแนวต้านแรกที่ 1.10 บาท และถัดไปที่บริเวณ 1.15 บาท
 
 
Futures   แนวรับ         แนวต้าน
SET50       978            985
                975            990
 Gold        18900          19100
               18800          19200
Oil           2100           2200
               2050           2300